**УГОВОР О ЈАВНОЈ НАБАВЦИ**

**УГОВОРНЕ СТРАНЕ:**

 **1.** Дом за смештај старих лица Смедерево, ул. Старца Вујадина бр. 68

 **ПИБ:** 100359820**; Матични број:** 07160887**;**

коју заступа в.д. директор Ивана Матејић

 **( у даљем тексту: Купац/Наручилац)**

и

 **2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **( у даљем тексту: Добављач)**

***Уговорнес стране у сагласно констатују:***

- да је Наручилац у складу са **Законом о јавним набавкама** (*„Службени гласник РС” број 91/19; у даљем тексту:* **ЗЈН**) спровео отворени поступак јавне набавке са циљем закључења оквирног споразума - **Средства и прибор за одржавање хигијене,** број **0003.**

- да је Наручилац донео **Одлуку о закључењу оквирног споразума** број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_ године, у складу са којом је закључен оквирни споразум између Наручиоца и Добављача бр. \_\_\_\_\_\_ од \_\_\_\_\_\_\_\_\_\_ године;

- да је Добављач доставио Понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_ године која чини саставни део овог Уговора (у даљем тексту: Понуда);

- да је ово \_\_\_\_ Уговор о јавној набавци на основу горе наведеног оквирног споразума

***Стране потписнице су се споразумеле о следећем:***

**ПРЕДМЕТ УГОВОРА**

**Члан 1.**

Уговорне стране сагласно утврђују да су предмет овог Уговора добра - **Средства и прибор за одржавање хигијене** за потребе Дома за смештај старих лица Смедерево, Ул. Старца Вујадина бр. 68, Смедерево(у даљем тексту: добра).

Врста и цене добара из става 1. овог члана утврђене су према усвојеној понуди Добављача број \_\_\_\_\_\_\_\_\_\_ од \_\_\_\_\_\_\_\_\_\_\_\_ године, која чини саставни део овог Уговора (у даљем тексту: Понуда).

Ради извршења обавеза које су предмет овог Уговора, Добављач се обавезује да изврши припрему, доставу и истовар у магацински простор Наручиоца у одговарајућим амбалажама и на тражени начин у поруџбеници, и све то у назначено време, али остале обавезе које произлазе из члана 1. овог Уговора, као и све друго неопходно за потпуно извршење предмета овог Уговора.

**ВАЖЕЊЕ УГОВОРА**

**Члан 2.**

Овај Уговор се закључује на период од \_\_\_\_ (\_\_\_\_\_\_) месеци, а ступа на снагу даном обостраног потписивања.

**ВРЕДНОСТ**

**Члан 3.**

Укупна вредност овог Уговора износи **\_\_\_\_\_\_\_\_\_\_\_\_\_** (*и словима*: \_\_\_\_\_\_\_\_\_\_\_\_\_\_\_\_ и 0/100), без урачунатог ПДВ-а.

**Јединичне цене добара исказане су у Понуди без ПДВ-а.**

**Уговорне стране сагласно констатују да су предмет овог Уговора о јавној набавци следећа добра са следећим количинама**

|  |  |  |  |  |  |  |
| --- | --- | --- | --- | --- | --- | --- |
| Ред. бр. | Опис добра | Јед. мере | Количина | Јед. цена без ПДВ-а | ПДВ | Јед. цена са ПДВ-ом |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**ПДВ** (порез на додату вредност) ће се регулисати сходно законским прописима из дате области, односно сходно Закону о порезу на додату вредност (*''Службени гласник РС'', бр. 84/04 , 86/04 - исправка, 61/05, 61/07, 93/12, 108/13, 68/14 - др. закон, 142/14. 5/15 - усклађени дин. изн, 83/15, 5/16 - усклађени дин. изн., 108/16, 7/17 - усклађени дин. изн, 113/17, 13/18 - усклађени дин. изн, 30/18, 4/19 - усклaђeни дин. изн, 72/19*  *и 8/20 - усклађени дин. изн.*).

Цене су фиксне и не могу се мењати за све време важења оквирног споразума и Уговора.

Обавезе које по основу овог Уговора доспевају у 2021. години биће реализоване највише до износа средстава која ће за ту намену бити одобрена у 2021. години.

У укупну вредност су урачунати трошкови превоза, испоруке и дистрибуције у магацински простор Купца.

**КВАЛИТЕТ**

**Члан 4.**

Добављач се обавезује да ће добра које испоручује Наручиоцу као крајњем купцу бити у складу са нормативима квалитета утврђеним позитивним законским прописима.

Добра која су предмет ове јавне набавке морају задовољити све услове предвиђене важећим Законом о здравственој исправности предмета опште употребе (,,Службени лист РС'' бр. 92/2011) и Правилника о условима у погледу здравствене исправности предмета опште употребе који се могу стављати у промет (,,Службени лист СФРЈ бр. 26/83,61/84, 56/86, 50/89, 18/91, 60/2019 – др.правилник и 78/2019 – др. правилник).

Такође, за све време трајања уговора о јавној набавци, неопходно је вршити контролу квалитета, односно лабораторијске анализе - извештај о здравственој и хигијенској исправности којим се доказује да је производ здравствено исправан и безбедан за употребу, који су издати од стране лабораторије која је акредитована\* од стране АТС-а, којим се доказује да је производ здравствено исправан и безбедан за употребу.

\*Под акредитованом лабораторијом се подразумева лабораторија акредитована од стране Акредитационог тела Србије за издавање лабораторијских извештаја. Наручилац може самоиницијативно извршити наведене анализе и/или их иницирати у случају основане сумње.

Уколико су предметна добра увозног порекла, Продавац ће уз сваку испоруку, поред горе наведеног Извештаја или Потврде, доставити Купцу и копију Решења издатог од стране надлежног органа о испуњености услова за одобрење увоза и стављање у промет.

Купац задржава право да од Добављача захтева да му достави на увид оригинале или оверене копије тражених докумената.

**Члан 5.**

Добра морају бити упакована у прикладној амбалажи, на начин који обезбеђује очување њиховог квалитета и хигијенске исправности, односно на начин прописан у Правилнику за одређену врсту добара.

Квалитет добара која Понуђач нуди морају у потпуности одговарати важећим стандардима и захтевима Наручиоца, односно задатим техничким карактеристикама садржаним у Конкурсној документацији.

Добра морају садржати податке о произвођачу, земљи порекла, увознику, добављачу, саставу, количини, квалитету, датуму производње и року трајања, односно року употребе, начину употребе, одржавању или чувању производа и друге податке у складу са законом и осталим прописима који регулишу ову област.

Декларација производа доказује усаглашеност испоручене робе са техничком спецификацијом и описима траженим у конкурсној документацији. Добављач је обавезан да обезбеђује Законом прописане мере заштите живота, здравља и сигурности добављача.

**Члан 6.**

Приликом реализације уговора, Наручилац је овлашћен да преко акредитоване\* лабораторије изврше испитивање узорка испорученог добра.

У случају да у току реализације уговора о јавној набавци, најмање два резулатата лабораторијског испитивања покажу да испитивани узорак/ци\*\* нису здравствено и хигијенски исправни односно уколико не испуњавају уговорени квалитет добара, наручилац задржаваправо на једнострани отказ уговора, са отказним роком од минимум 10 (дана). У наведеном случају наручилац ће активирати средство финансијског обезбеђења за добро извршење посла.

У случају да резултати лабораторијског испитивања покажу да испитивани узорак/ци нису здравствено и хигијенски исправни односно уколико не испуњавају уговорени квалитет добара Добављач је у обавези да надокнади трошкове наручиоцу које је имао приликом испитивања узорака.

\* Под акредитованом лабораторијом се подразумева лабораторија акредитована од стране Акредитационог тела Србије за издавање лабораторијских извештаја.

\*\* Узимање узорка се односи на узорке добара испоручених у најмање две одвојене појединачне испоруке у току реализације уговора о јавној набавци.

Добављач је дужан да по потписивању појединачног уговора, доставља Купцу копије Извештаја о лабораторијском испитивању добара издатих од стране акредитоване лабораторије.

**ИСПОРУКА**

**Члан 7.**

Добављач се обавезује да добра, за све време реализације Уговора испоручује најмање једанпут месечно, **у периоду од 08:00 до 11:30 часова**, у складу са захтевима за испоруку Наручиоца у погледу врсте и количине добара, која се исказују кроз **требовање/поруџбеницу најмање три радна дана раније до 11:30 часова** на мејл (ел-пошту) добављача \_\_\_\_\_\_\_\_\_\_\_\_\_\_\_ или број телефона \_\_\_\_\_\_\_\_\_\_\_\_\_\_\_\_\_. Рок испоруке предметних добара на основу захтева за испоруку, не може бити дужи од \_\_\_\_\_\_\_\_ (максимално 15) дана од дана пријема захтева за испоруку.

Захтев за испоруку може бити и више пута месечно, алу не преко четири. Време испоруке се може кориговати у међусобном договору или уз сагласност друге стране на захтев једне за истим.

Купац ће, уколико буде у могућности, због бољег планирања и квалитетније и брже доставе, предочавати Добављачу кварталне потребе уз могућност одступања и благовремене измене.

Испорука укључује транспорт и истовар добара до магацина у Дому за смештај старих лица Смедерево, ул. Старца Вујадина бр. 68.

Могућност корекције и одступања у поруџбеници се мора најавити другој старни најкасније 36 часова пре испоруке.

Наручилац задржава право да број испоручних места повећа за једно испоручно место и промени адресе испоручних места без утицаја на уговорене цене.

Добављач се обавезује да изврши припрему, доставу, истовар у магацински простор Наручиоца у траженим амбалажама и на тражени начин у поруџбеници.

У случају непоштовања динамике испоруке, Продавац се обавезује да за сваки дан закашњења плати Наручиоцу износ од 2‰ (промила) од укупне вредности оквирног споразума, с тим да укупан износ уговорне казне не може прећи 5% од укупне вредности оквирног споразума.

Наплату уговорне казне Наручилац ће извршити, без претходног пристанка Добављача, умањењем рачуна наведеног у испостављеној фактури

**УТВРЂИВАЊЕ КВАЛИТЕТА И КОЛИЧИНА**

**Члан 8.**

Добављач је дужан да испоруку добара врши у складу са важећим стандардима квалитета и здравствене исправности, у складу са наведеним у члану 4. овог Уговора.

Добављач одговара Наручиоцу за квалитет и здравствену безбедност добара у року означеном на декларацији добара.

**Члан 9.**

Купац/Наручилац има право да изврши квантитативну и квалитативну контролу испоручених добара, као и контролу документације о здравственој исправности истих.

Квантитативна и квалитативна контрола добара, као и контрола документације о здравственој исправности истих вршиће се приликом сваке појединачне испоруке у магацински простор Купца/Наручиоца.

Утврђивање количине  квантитативни пријем врши се бројањем, мерењем и појединачним прегледом сваког паковања.

Уколико представник Купца/Наручиоца, приликом квантитативног и квалитативног пријема добара, утврди да испоручена добра не одговарају требованој количини и/или уговореном квалитету, о томе сачињава записник који потписују представник Добављача и Купца (или само представник Купца уколико представник Добављача одбије да га потпише) и који се доставља, без одлагања, Добављачу.

Истовремено Купац/Наручилац је овлашћен да одбије пријем добара која не одговарају требованој количини и/или уговореном квалитету, уз обавезу да, без одлагања, писменим путем, обавести Добављача и захтева нову испоруку добара која одговара требованој количини и уговореном квалитету.

Уколико Добављач уопште не испоручи требована добра или се недостатак добара утврди након извршене примопредаје (скривени недостаци), Купац/Наручилац сачињава рекламациони записник који потписује само представник Купац/Наручилац и који се доставља, без одлагања, Добављачу.

Када се недостатак добара утврди након извршене примопредаје (скривени недостаци), Купац/Наручилац је у обавези да добра задржи до тренутка упознавања представника Добављача са утврђеним недостатком и захтева замену испоручене количине, односно испоруку робе која је у складу са уговореним квалитетом. Купац/Наручилац не одговара за пропадање добара која су задржана.

Уколико Купац/Наручилац у току реализације оквирног споразума три пута не прихвати испоруку добара односно врати добра или уколико Добављач у току реализације оквирног споразума три пута уопште не испоручи требована добра, Купац/Наручилац може раскинути уговор и активирати средство обезбеђења за добро извршење посла.

**РОК И НАЧИН ПЛАЋАЊА**

**Члан 10.**

Купац се обавезује да Продавцу плаћање врши сукцесивно, након извршене појединачне испоруке, у року до 45 дана од дана пријема потписане и оверене отпремнице и фактуре од стране Добављача и Купца, на текући рачун Добављача бр. \_\_\_\_\_\_\_\_\_\_\_\_\_ код банке: \_\_\_\_\_\_\_\_\_\_\_\_\_\_

**ВИША СИЛА**

**Члан 11.**

Уколико после закључења овог Уговора наступе околности више силе, који доведу до ометања или онемогућавања извршења обавеза дефинисаних Уговором, рокови извршења обавеза се неће продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у Уговору и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна из Уговора погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**ПОСЕБНЕ И ЗАВРШНЕ ОДРЕДБЕ**

**Члан 12**.

За све што није регулисано овим Уговором примењиваће се одредбе Закона о облигационим односима ("Сл. лист СФРЈ", бр. 29/78, 39/85, 57/89 и 45/89 - одлука УСЈ 57/89, "СЛ. лист СРЈ", бр. 31/93 “Сл. лист СЦГ”, бр. 1/2003 - Уставна повеља и “Сл. гласник РС” бр. 18/2020), као и други прописи који регулишу ову материју.

**Члан 13.**

Све спорове који проистекну у реализацији овог Уговора, стране ће решавати споразумно.

У случају да споразум није могућ, спор ће решавати Привредни суд у Пожаревцу.

**Члан 14.**

Овај Уговор је закључен у 4 (четири) истоветна примерака, по 2 (два) за сваку уговорну страну.

 **За Добављача**: **За Наручиоца**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *м.п. м.п.* **\_\_\_\_\_\_\_***\_\_\_\_\_\_\_\_\_\_\_\_\_\_\_\_\_\_\_*